21 Yehova wangulutirizga kulongoro ndi Mozesi ndipu wangukamba kuti: “Longoro ndi asembi, ŵana anthulumi aku Aroni ndipu uŵakambiyi kuti, ‘Weyosi waku yiwu wangajifipiskanga cha chifukwa cha munthu wakufwa pakati pa ŵanthu a mtundu waki.+2 Kweni wangajifipiska asani yo wafwa ndi mubali waki wa ndopa zimoza, anyina, awisi, mwana waki munthulumi, mwana waki munthukazi, mku waki pamwenga mvurwa waki.3 Kweniso wangajifipiska asani yo wafwa ndi mzichi waki chayiyu, yo ndi mwali* kweniso wechendayirwi.4 Wangajifipiskanga cha chifukwa cha munthukazi yo mulumu waki njumoza wa ŵanthu a mtundu waki.5 Angametanga phala cha+ ndipuso angacheketerezanga* cha mwembi wawu pamwenga kujicheka paliŵavu lawu.+6 Atenere kuja atuŵa kwaku Chiuta wawu,+ ndipu atenere cha kufipiska zina laku Chiuta wawu+ pakuti yiwu ndiwu apereka sembi zakotcha ndi motu kwaku Yehova, chiŵandi* chaku Chiuta wawu. Mwaviyo, akhumbika kuŵa atuŵa.+7 Angatonga huli cha+ pamwenga munthukazi yo wafipiskika ndipuso munthukazi yo mulumu waki wakumupata,+ chifukwa wasembi ndi mtuŵa kwaku Chiuta waki.8 Wasembi umutowesengi+ chifukwa ndiyu wapereka chiŵandi chaku Chiuta. Umuwonengi kuti ndi mtuŵa chifukwa ini Yehova, yo watikutowesani nde mtuŵa.+9 “‘Sonu asani mwana munthukazi wa wasembi wajifipiska chifukwa chakuti wachita uhuli, wafipiska awisi. Iyu watenere kuwotcheka ndi motu.+10 “‘Wasembi mura yo wakusankhika pakati pa abali ŵaki ndipu angumudira mafuta ngakuŵikiya munthu pa udindu pamutu waki+ ndipuso yo wakuŵikika kuti wavwalengi vakuvwala va asembi,+ wangalekanga cha kuphwere sisi laki ndipuso wangakeruwanga cha vakuvwala vaki.+11 Wanganderenga pafupi ndi munthu wakufwa cha,+ wangajifipiskanga cha, kwali wo afwa mbawisi pamwenga anyina.12 Wangatuwangamu cha mumalu ngakupaturika ndipu malu ngakupaturika ngaku Chiuta waki wangangafipiskanga cha,+ chifukwa pamutu waki pe chisimikizu chakupaturika cha kujipereka kweniso mafuta ngaku Chiuta waki ngakuŵikiya munthu pa udindu.+ Ini ndini Yehova.13 “‘Iyu watongi munthukazi yo ndi mwali* kuti waje muwolu waki.+14 Wangatonga choko cha, pamwenga munthukazi yo mulumu waki wakumupata, munthukazi yo wakufipiskika pamwenga huli, kweni watongi mwali pakati pa ŵanthu a mtundu waki kuti waje muwolu waki.15 Wangafipiskanga mphapu* yaki cha, pakati pa ŵanthu a mtundu waki,+ pakuti ini ndini Yehova yo watimutowesa.’”16 Yehova wangulutirizga kulongoro ndi Mozesi ndipu wangukamba kuti:17 “Kambiya Aroni kuti, ‘Munthu weyosi wa mphapu* yaku yo we ndi chilema, wangazanga cha pafupi ndi guŵa la sembi kuti wapereki chiŵandi chaku Chiuta waki, mu migonezi yawu yosi.18 Munthu weyosi yo we ndi chilema, wangazanga cha pafupi ndi malu ngakupaturika. Kwali ndi munthu wachibulumutiya, wakupunduka, yo we ndi chilema kumasu,* yo we ndi lundi pamwenga janja litali kuluska linyaki,19 munthu yo wakupwetekeka lundi pamwenga janja,20 yo we ndi gonyu, yo ndi mufupi ukongwa,* yo we ndi nthenda kujisu, yo we ndi viŵawu pakhungu laki, yo we ndi vipheri pamwenga yo we ndi matongu ngakuphwanyika.+21 Munthulumi wa mphapu* yaku Aroni wasembi yo we ndi chilema wangazanga cha pafupi ndi guŵa la sembi kuti wapereki sembi zaku Yehova zakotcha ndi motu. Iyu wangazanga cha pafupi ndi guŵa la sembi kuti wapereki chiŵandi chaku Chiuta waki, chifukwa we ndi chilema.22 Iyu wangarya viŵandi vaku Chiuta waki vakutuliya pa vinthu vakupaturika ukongwa+ ndipuso vakutuliya pa vinthu vakupaturika.+23 Kweni wangazanga cha pafupi ndi ketani,+ ndipuso wangazanga cha pafupi ndi guŵa la sembi+ chifukwa we ndi chilema. Iyu wangafipiskanga cha malu ngangu ngakupaturika+ pakuti ini ndini Yehova, yo watiŵatowesa.’”+24 Mwaviyo, Mozesi wangukamba vinthu venivi kwaku Aroni, ŵana anthulumi aku Aroni ndipuso Ayisirayeli wosi.
Mazu Ngam'mphata
^ Uyu ndi munthukazi yo wechendagonanepu ndi munthulumi.
^ Viwoneka kuti kucheketereza ko kukambika yapa kwachitikanga ndi ŵanthu wo asopanga angoza. Ivi ving’anamuwa kuti akaniziyanga limu cha kucheketereza mwembi.
tum_Latn kmb_Latn nya_Latn tum_Latn